投河陽右僕射
作者：張祜
朝代：唐

paragraphs: 黠虜搆攙搶，（應作「欃槍」或「攙槍」。
）將軍首出征。
萬人旗下泣，一馬陳前行。
對敵梟心死，衝圍虎力生。
雪霜齊擐甲，風雨驟揚兵。
指點看鞭勢，喧呼認前聲。
狂胡追過磧，貴主奪還京。
黑夜星華朗，黃昏火號明。
無非刀筆吏，獨傳說時英。
（本卷均見南宋蜀刻本《張承吉文集》卷八。
）。